A Tonia

Tonia bella, amabile e serena,
giovanedda de Desulu distinta,
mi pares un’imagine dipinta,
una virgine ’e grazias piena.

Cando mi miras riende sulena
d’esser indifferente fatto finta,
però su coro sentit un’istrinta
chi mi turbat su sambene in sa vena.

Oh si podia a giovanu torrare
che in s’edade chi mudat a tie,
certu ti discurria de amore!

Oe comente fatto a t’amorare?
Giutto sos pilos biancos che nie
e seriu m’hat fattu su dolore.